Ontstellende inligting bekend ná brutale moord van 5-jarige in Swartland
JY LEES NOU Ontstellende inligting bekend ná brutale moord van 5-jarige in Swartland
Riebeek-Wes (foto ter illustrasie).
Die lyk van ’n tenger vyfjarige meisie is Sondag gevind ure nadat sy deur haar ouma as vermis aangemeld is.
Kaithlyn Wilson van Riebeek-Wes in die Swartland, Wes-Kaap, het Sondag haar pienk sweetpakbroekie, haar Barbie Girl-langmou t-hempie aangehad en haar hare in ’n bollatjie op haar kop. Toe verdwyn sy . . .
’n Seun het haar na bewering die laaste keer gesien toe sy die bosse ingeloop het saam met haar ma se gewese kêrel.
Die gemeenskapspolisieforum (GPF) het Maandag meer besonderhede oor Kaithlyn se moord bekend gemaak.
Die ondersoekbeampte het een van die persone wat aanvanklik daarvan verdink is dat hy iets met haar verdwyning te doene gehad het, het die polisie na die misdaadtoneel op een van die naburige plase vergesel.
Kaithlyn se lyk is in ’n wit laken toegedraai gevind.
The family of Kaithlyn are devastated by her brutal death after she went missing yesterday @CapeTimesSA @IOL pic.twitter.com/ksWpk7m4ed
— Chevon Booysen (@ChevonBooysen) July 31, 2017
Intussen het Kaithlyn se familie na bewering bekend gemaak dat een van die verdagtes wat in hegtenis geneem is, haar ma se gewese kêrel is. Die polisie het Maandagmiddag nog nie die bewering bevestig nie.
Wilson family confirm one of the suspects arrested is the mother's ex-boyfriend #KaithlynMurder @CapeTimesSA @IOL
Die twee verdagtes, 19 en 30 jaar oud onderskeidelik, sal op 1 Augustus in die hof op Malmesbury verskyn. Altwee gaan van moord aangekla word.
Die SAPD-bestuur van die Wes-Kaap het hul diepe kommer oor die grusame moorde van kinders in die provinsie uitgespreek. Hulle het weer eens beklemtoon dat misdaad teen vrouens en kinders ’n prioriteit bly.
Daar sal genadeloos jag gemaak word op oortreders wat hierdie misdade pleeg en hulle sal die volle aanslag van die gereg ervaar.
Meer oor: swartland| brutale moord| verkrag